Diari Oficial de la Generalitat Valenciana


Sumari del DOGV 3542, del 20-07-1999 (1999/6251)

Informació pública del Projecte d'Expropiació de Terrenys Destinats a Via Pública a l'encreuament entre el carrer 29 i el carrer 540.
-------------------------------------------------------------------------------------------------------------------------------------

### Dades del document

Número de DOGV
:   3542

Data del DOGV
:   20-07-1999

Secció del DOGV
:   V. ALTRES ANUNCIS - F) EXPROPIACIONS

Número del document
:   1999/6251


Organisme emissor
:   Ajuntament de Paterna

Tipus de document
:   Anunci

Informació pública del Projecte d'Expropiació de Terrenys Destinats a Via Pública a l'encreuament entre el carrer 29 i el carrer 540. [1999/F6251]
  
El Ple de l'Ajuntament, en la sessió ordinària del dia 29 d'abril de 1999, va aprovar inicialment el Projecte d'Expropiació de Terrenys Destinats a Via Pública a l'encreuament entre el carrer 29 i el carrer 540.
  
I com que, segons el que s'estableix en l'article 10 de la Llei d'Expropiació Forçosa, la utilitat pública s'entén implícita, en relació amb l'expropiació d'immobles, en tots els plans d'obres i serveis de l'estat, la província i el municipi; i que, d'acord amb el que s'estableix en l'article 17.2 de la llei esmentada, la necessitat d'ocupació s'entendrà implícita en l'aprovació del projecte, quan aquest comprenga la descripció material detallada dels béns o drets que es consideren de necessària expropiació, com és el cas que ens ocupa.
  
Mitjançant aquest edicte es fa pública la relació concreta i individualitzada dels béns afectats d'expropiació, que és la següent:
  
Finca única:
  
Situació: terrenys destinats a via pública a l'encreuament entre els carrers 29 i 540 de la Canyada.
  
Propietari: José Luis Alfonso Lloréns i germans.
  
Domicili: avinguda de Burjassot, número 143. 46461 València.
  
Descripció: parcel·la de 406 metres quadrats, amb destinació a viari públic.
  
Afecció: total.
  
L'expropiació se seguirà individualment, i s'obrirà informació pública durant un termini de 15 dies, perquè els titulars de drets afectats per l'expropiació puguen aportar totes les dades que permeten la rectificació de les possibles errades que s'hagen comés en la relació publicada, o oposar-se a l'ocupació o disposició dels béns o drets per motius de forma o de fons, que han de fonamentar motivadament.
  
Només a l'efecte de la correcció d'errades en la descripció material i legal dels béns, qualsevol persona natural o jurídica podrà comparéixer i al·legar tots els antecedents o les referències que estime pertinents.
  
Si no es produeixen reclamacions, es considerarà aprovada definitivament la relació concreta de béns, i iniciat l'expedient expropiatori. S'invitarà els interessats perquè proposen un preu que propicie l'adquisició per mutu acord, amb càrrec al pressupost de l'Ajuntament, i s'utilitzaran com a criteris de valoració els establits en el Text Refós de la Llei sobre Règim del Sòl i Ordenació Urbana, abans esmentada.
  
Igualment, es publica perquè valga de notificació als qui resulten desconeguts, a l'efecte del compliment de l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.